Nordjyllands Politi har haft en travl aften og nat i Hjallerup præget af ballade og slagsmål. 
 

Fredag aften måtte en 33-årig mand og en 16-årig dreng på skadestuen, fordi de var blevet overfaldet af en gruppe på omkring 10 mand. Manden og drengen havde forsøgt at forhindre, at flere fra gruppen fik fat i en pengekasse. En 19-årig mand blev desuden også anholdt med et gram amfetamin på sig. Det lykkedes senere politiet at anholde en anden 19-årig mand, der højst sandsynligt har solgt amfetamin på markedspladsen.